projecte-aina/catalan_government_crawling huggingface dataset:
Els parcs d'educació viària són escenaris que permeten oferir experiències de mobilitat als nens, nenes i joves.
Simulen espais urbans en els quals els participants actuen com a vianants i com a conductors de bicicleta i de ciclomotor.
Els parcs no funcionen de forma aïllada, sinó com a complement de les activitats d'educació per a la mobilitat segura que es realitzen, aportant experiències reals als participants d'un procés formatiu.
El Servei Català de Trànsit facilita que es puguin organitzar parcs en diferents indrets de Catalunya, en els quals participen els formadors que aporta l'SCT i els monitors d'educació viària de les policies locals i dels Mossos d'Esquadra.
D'aquesta manera, es diversifiquen i enriqueixen les activitats formatives que es porten a terme.
El marc general de funcionament dels parcs parteix de la col·laboració entre el Servei Català de Trànsit i els ajuntaments o consells comarcals:
Es tracta de crear uns espais d'aprenentatge en els quals es combinin les activitats prèvies de preparació de la conducció (revisió de la bicicleta, adequació del casc, etc.) i la mobilitat a la via pública.
Per això és important que hi hagi la participació dels formadors i dels monitors.
L'ajuntament o consell comarcal demana el parc al Servei Territorial de Trànsit corresponent mitjançant un escrit de sol·licitud.
Si el parc està disponible en les dates que s'acordin, se signa un conveni entre les parts implicades.
Correspon al Servei Català de Trànsit acreditar els centres de reconeixement destinats a verificar les aptituds psicofísiques dels conductors.
El Servei acreditarà aquells centres que ho sol·licitin i demostrin que compleixen les condicions i els requisits que s'estableixin per reglament i que hagin estat autoritzats pel Departament de Salut.
Detall dels tràmits i documentació per sol·licitar l'acreditació o la modificació del règim de funcionament d'un centre i taxes.
Formulari per sol·licitar l'acreditació i la inscripció dels centres de reconeixement destinats a verificar les aptituds psicofísiques dels conductors, així com qualsevol modificació del règim de funcionament o variació de dades dels centres esmentats.
Formulari per fer la declaració per escrit del titular, del director i/o del director facultatiu i dels facultatius que no es troben en cap de les prohibicions de l'article 8 del Reglament de centres de reconeixement de conductors.
En el cas dels facultatiu i directors s'ha de fer constar també l'horari de permanència en el centre.
Tota persona que hagi de fer la declaració esmentada ha d'emplenar el formulari.
La velocitat variable és una eina de gestió del trànsit que permet modular la velocitat a la baixa en funció de les congestions, les incidències viàries, el mal temps i la contaminació.
Des del 2009, diversos accessos a la capital catalana s'han anat equipant amb aquest sistema.
Diversos accessos a la capital catalana estan equipats amb la velocitat variable, un sistema de control dinàmic de la velocitat que permet modificar el límit de velocitat, sempre a la baixa respecte al màxim establert, a través d'uns panells lluminosos, en funció de les situacions de congestió, de possibles incidències de seguretat viària (accidents, incidents, obres, treballs de manteniment...), de les condicions de contaminació i de les inclemències meteorològiques (pluja, boira, vent...).
Els avantatges de la velocitat variable són:
El Centre d'Informació Viària de Catalunya (CIVICAT) té com a funció principal informar els usuaris de l'estat del trànsit, gestionar adequadament els trams conflictius de la xarxa viària catalana i millorar la seguretat viària a les vies de Catalunya.
Un dels objectius del Centre d'Informació Viària de Catalunya i pel qual treballa prioritàriament és facilitar la mobilitat dins de Catalunya i apropar la informació a l'usuari amb la major o màxima rapidesa possible.
Per fer aquesta feina compta amb el suport dels mitjans aeris de què disposa el Servei Català de Trànsit i amb dispositius de càmeres, panells de missatge variable, comptatge de vehicle, entre d'altres equipaments.
Inaugurat l'any 2000, el centre de control s'ha remodelat totalment al 2017 i ha incorporat les darreres novetats tecnològiques per tal de proporcionar un millor servei al ciutadà:
El programa europeu de valoració de les carreteres, EuroRAP, és una organització internacional sense ànim de lucre registrat a Bèlgica.
Els seus membres són organitzacions automobilístiques, els responsables de la seguretat viària, les autoritats de carreteres nacionals i regionals, i els experts que han estat elegits per la contribució especial que han fet a EuroRAP.
EuroRAP és un programa relacionat amb EuroNCAP, el programa independent de proves de xoc als cotxes nous que avalua la protecció que proporcionen als passatgers i als vianants.
EuroNCAP demostra que els vehicles ben dissenyats per la protecció contra xocs poden fer els cotxes més segurs.
De la mateixa manera, EuroRAP està començant a mostrar com es poden fer carreteres més segures, de manera que amb cotxes i carreteres més segures es pugui protegir la vida.
Els objectius d'EuroRAP són els següents:
La Generalitat de Catalunya, a través del Servei Català de Trànsit i del Departament de Política Territorial i Obres Públiques, participa en el programa EuroRAP conjuntament amb el RACC des de l'any 2002.
Anualment elabora un estudi i un mapa de risc de part de la xarxa viària catalana.
L'estudi EuroRAP valora la probabilitat de patir un accident amb morts i ferits greus en un tram concret de carretera, en funció del tipus de via i la intensitat mitjana diària (IMD).
El programa mesura la qualitat de la xarxa viària amb criteris unificats, relacionant dos paràmetres: accidentalitat i intensitat de trànsit.
EuroRAP compara trams de les carreteres de la xarxa bàsica per avaluar el risc de patir accidents amb víctimes mortals o amb ferits greus.
Per fer l'estudi d'EuroRAP s'adopta una metodologia aplicada a la Gran Bretanya i a Suècia, països que encapçalen les estadístiques de seguretat viària de tot el món.
Aquest mètode de treball permet posar en relleu els trams on el risc d'accident greu és més elevat sense entrar a valorar les causes dels accidents.
A partir de l'1 de desembre, l'activació del protocol en cas de detectar alts nivells de contaminació atmosfèrica per diòxid de nitrogen (NO 2 ) a la conurbació de Barcelona (Àmbit-40) comportarà limitacions temporals de trànsit en algunes àrees.
L'Àrea Metropolitana de Barcelona (AMB) i els ajuntaments de Barcelona, l'Hospitalet de Llobregat, Esplugues de Llobregat, Cornellà de Llobregat i Sant Adrià de Besòs aplicaran restriccions a la zona de baixes emissions (ZBE) de l'àmbit de les Rondes de Barcelona.
Es tracta d'una àrea de més de 95 km 2 que inclou Barcelona i els municipis circumdants a les rondes.
En aquest àmbit només hi podran circular:
Les restriccions estaran actives entre les 7 i les 20 hores els dies laborables, de dilluns a divendres, fins que es doni per finalitzat l'episodi de contaminació.
A la resta de l'Àmbit-40, els municipis poden establir altres mesures particulars amb el mateix objectiu de millora de la qualitat de l'aire.
La Generalitat restringirà el trànsit a l'Àmbit-40 als turismes matriculats abans de l'1 de gener de 1997 (Euro 1 i anteriors) i a les furgonetes matriculades abans de l'1 d'octubre de 1994 (anteriors a Euro 1) a les carreteres on té competència el Servei Català de Trànsit (SCT) tan bon punt la DGT canviï el reglament de circulació.
De forma paral·lela a les restriccions de vehicles i al reforç del transport públic, la Generalitat activarà les actuacions habituals en els casos d'episodi ambiental, sigui pel contaminant que sigui, com ara la gestió de la velocitat, a través del Servei Català de Trànsit, que limita la velocitat a 90 km/h a les vies equipades amb velocitat variable: C-31 sud, C-32 sud i el tram Martorell-Diagonal (AP-7/AP-2 i B-23), llevat d'aquells trams en què el límit és inferior.
Les diferents administracions actuants treballen per informar els ciutadans dels canvis en la gestió del trànsit o d'altres actuacions associades a la reducció de la contaminació en cas d'alta contaminació.
Podeu ampliar tota la informació al següent enllaç:
La restricció de vehicles en dies d'alta contaminació reduirà un 18% les emissions
Les afectacions viàries que es produeixin a les vies de la xarxa viària catalana es poden consultar per diferents nivells de servei, retencions, obres, cons, meteorologia i ports, així com per demarcacions, poblacions i carreteres.
S'hi poden consultar les imatges facilitades per les càmeres de vídeo ubicades a determinades vies i punts quilomètrics, on es visualitza l'estat del trànsit en temps real.
Mapa continu de trànsit del Servei Català de Trànsit on es representen i visualitzen les incidències viàries, les imatges de les càmeres de vídeo i l'estat del trànsit en temps real.
Els serveis WMS permeten la publicació de cartografia a Internet sota uns estàndards que faciliten, d'una banda, el procés de publicació de la informació i, d'altra banda, la consulta, la visualització i la integració de la informació publicada.
L'SCT posa a disposició de la ciutadania varis arxius de dades obertes.
Ofereix la informació completa de l'estat del trànsit mitjançant el Mapa Continu de Trànsit (MCT), incloent les càmeres del trànsit, les incidències viàries i els panells de missatge variable.
'El Pla Integral ITS 2017-2019' (ITS: Intelligent Transport Systems- Sistemes Intel·ligents de Transport) és el primer pla tecnològic amb una visió global que realitza el Servei Català de Trànsit i s'ha desenvolupat en el marc del 'Pla Estratègic de Seguretat viària 2014-2020' i del 'Pla de Seguretat Viària 2017-2019'.
Aquest Pla és un instrument tècnic on s'inclouen totes les actuacions en l'àmbit de la tecnologia que durà a terme el Servei Català de Trànsit amb l'objectiu de fer front a la ràpida evolució i introducció de nous elements ITS, que hauran de conviure amb els preexistents.
A més, existeix una clara necessitat de disposar d'una eina àgil que faciliti l'adaptació a un nou model de gestió del trànsit.
En concret, el Pla està integrat per 5 objectius estratègics (OE) dels quals 3 objectius són generals (OEG) i 2 són transversals (OET).
Per una banda, els objectius estratègics generals (OEG) són:
Per altra banda, els objectius estratègics transversals (OET) són:
En definitiva, el Pla inclou un total de 32 accions a dur a terme, de les quals podem destacar com a ja realitzades: la renovació integral del CIVICAT (Centre d'Informació Viària de Catalunya) que es va dur a terme durant l'any 2017, s'han doblat el nombre de radars de tram pel control de l'excés de la velocitat, la instal·lació de nous panells de missatge variable d'última generació, millora de la intermodalitat amb aparcaments més transport públic, la participació en projectes europeus com el C-Mobile o la millora del web del Servei Català de Trànsit.
L'Oficina de Premsa i Comunicació del Servei Català de Trànsit és la unitat responsable de gestionar qualsevol petició realitzada pels mitjans de comunicació relacionada amb qualsevol dels aspectes de mobilitat, de seguretat viària i de gestió del trànsit a Catalunya.
Però també s'encarrega de planificar, dissenyar i coordinar totes les accions comunicatives dirigides al gran públic o a públics específics.En aquest apartat trobareu les convocatòries, les notes i els dossiers de premsa, així com les campanyes publicitàries i les accions divulgatives dutes a terme per l'SCT.
També la revista InfoTrànsit, que s'edita trimestralment.
Informació sobre els accidents mortals ocorreguts a la xarxa viària interurbana de Catalunya.
Informació completa de les rodes de premsa del Servei Català de Trànsit.
Documentació elaborada i material gràfic relacionat sobre notícies i temes destacats del Servei Català de Trànsit.
En aquest apartat podeu trobar les campanyes publicitàries del Servei Català de Trànsit, que s'orienten a les causes dels accidents i a les situacions que generen més risc en la circulació.
Accions orientades a fomentar la seguretat viària que s'adrecen a col·lectius específics que es difonen a través de les xarxes socials i mitjançant accions de màrqueting.
Els mitjans de comunicació que vulguin fer una petició d'informació, entrevista i/o reportatge al Gabinet de Premsa i Comunicació del Servei Català de Trànsit cal que emplenin el formulari següent amb la màxima informació possible.
El perfil informa de l'actualitat de l'SCT, així com de les incidències viàries més destacades que tinguin lloc a la xarxa viària del país.
A més, s'han creat perfils específics per a 35 vies en què els usuaris habituals poden consultar les afectacions detallades que s'hi puguin produir.
Publicació del Servei Català de Trànsit en què es tracten temes relacionats amb la seguretat viària.
El Servei Català de Trànsit posa en marxa el canal transitcatalunya al Youtube per tal de fer més difusió del material divulgatiu i dels reportatges audiovisuals que realitza.
Memòries de l'activitat que du a terme l'Oficina de Premsa anualment i un resum de les accions i les actuacions comunicatives del Servei Català de Trànsit.
Aquí us podeu descarregar el Manual d'identitat corporativa del Servei Català de Trànsit.
La composició, les funcions i el funcionament de la Comissió Catalana de Trànsit i Seguretat Viària i de la Comissió Interdepartamental per a la Millora de la Seguretat Viària les determina explícitament el
Decret 102/1998, de 15 d'abril, de desenvolupament de les
competències de la Generalitat de Catalunya en matèria de Trànsit,
circulació de vehicles i seguretat viària.
Administracions que participen al GT1, d'Elaboració i Seguiment del Pla Català de
Seguretat Viària de la Comissió Catalana de Trànsit i Seguretat
participen al Grup de Treball GT12, de Directrius Tècniques i
Reglamentació de Mitjans Tècnics a les Policies de Trànsit de la
participen al Grup de Treball GT21, de Desenvolupament dels
Dissenys Curriculars i Elaboració de Materials de Suport
d'Educació Viària de la Comissió Catalana de Trànsit i Seguretat
participen al Grup de Treball GT31, d'Identificació i Catalogació
de la Xarxa Viària de la Comissió Catalana de Trànsit i Seguretat
participen al Grup de Treball GT32, de Fixació de Criteris de
Senyalització Viària de la Comissió Catalana de Trànsit i
participen al Grup de Treball GT36, de Definició dels Criteris
dels Estudis de Mobilitat Viària de la Comissió Catalana de
És un plaer donar-vos la benvinguda al portal corporatiu del Servei Català de Trànsit (SCT), l'organisme de referència a Catalunya en la gestió de la mobilitat i de les polítiques de seguretat viària.
L'objectiu d'aquest web és convertir-se en una eina d'informació i de comunicació útil i eficient entre la ciutadania i l'SCT.
En aquesta plataforma podreu realitzar gestions i tràmits de manera clara i accessible, i tindreu al vostre abast la informació sobre l'estat de la xarxa viària actualitzada a l'instant i en temps real.
A més, hi trobareu totes les accions i tasques que el Servei Català de Trànsit desenvolupa en matèria de seguretat, educació, formació i conscienciació.
I sobretot tindreu accés al servei d'ajuda, orientació i informació a víctimes en cas d'accident de trànsit.
D'aquesta manera, aquest portal es converteix en una peça fonamental en el món de les xarxes socials a l'abast de tots els ciutadans i ciutadanes.
El Servei Català de Trànsit lluita amb totes les seves forces contra la sinistralitat a les nostres carreteres.
El nostre objectiu és convertir Catalunya en un país líder en la reducció de víctimes i en polítiques de seguretat viària i mobilitat segura, saludable i sostenible.
Durant els darrers anys, el nombre de víctimes s'ha vist reduït de manera significativa, però no ens podem permetre relaxar-nos ni caure en l'autocomplaença.
Aquest és i serà sempre el nostre objectiu: una mobilitat sense víctimes mortals ni ferits amb seqüeles greus per a tota la vida.
Un objectiu que ens omple d'orgull però que cal fer plegats, apostant per una responsabilitat compartida en seguretat viària.
Tenim la confiança que aquest portal s'ha convertit ja en un element més de col·laboració i cooperació de tothom que ens permetrà donar una millor resposta a les necessitats que genera la mobilitat dins la nostra societat.
Benvinguda del director del Servei Català de Trànsit, Juli Gendrau, al web corporatiu de l'organisme.
Presentació del Servei Català de Trànsit.
El Servei Català de Trànsit exerceix la secretaria dels òrgans col·legials i dona suport organitzatiu, tècnic i administratiu per al seu funcionament.
Recull de les normes principals en matèria de trànsit, circulació de vehicles de motor i seguretat viària, així com de les modificacions posteriors.
El Servei Català de Trànsit promou, mitjançant l'organització de jornades i congressos, la difusió i l'intercanvi d'experiències en l'àmbit de la seguretat viària i la mobilitat.
Adreces i telèfons del Servei Català de Trànsit.
L'Oficina de Premsa i Comunicació del Servei Català de Trànsit és la unitat responsable de gestionar qualsevol petició realitzada pels mitjans de comunicació relacionada amb qualsevol dels aspectes de mobilitat, de seguretat viària i de gestió del trànsit a Catalunya.
Però també s'encarrega de planificar, dissenyar i coordinar totes les accions comunicatives dirigides al gran públic o a públics específics.En aquest apartat trobareu les convocatòries, les notes i els dossiers de premsa, així com les campanyes publicitàries i les accions divulgatives dutes a terme per l'SCT.
També la revista InfoTrànsit, que s'edita trimestralment.
Unitat responsable: Centre d'Atenció i Gestió de Trucades d'Urgència 112 Catalunya
Adreça del delegat/ada de protecció de dades: [EMAIL]
Gestió de l'entrada al centre, protecció del personal que hi treballa i persones que accedeixen, protecció d'instal·lacions i equips.
Es poden comunicar les dades a les forces i cossos de seguretat.
La Llei orgànica 4/2015, de 30 de març, de protecció de la seguretat ciutadana i l'interès públic.
Podeu exercir els drets d'accés, rectificació, supressió, oposició al tractament i sol·licitud de limitació: enviant un escrit en paper al Centre d'Atenció i Gestió de Trucades d'Urgència 112 Catalunya (Diputació, 355) o en format electrònic, mitjançant la petició genèrica disponible a Tràmits gencat.
Heu d'indicar clarament quin dret o quins drets exerciu.
Podeu fer-ho mitjançant un escrit o des de la seu electrònica.
Unitat responsable: Centre d'Atenció i Gestió de Trucades d'Urgència 112 Catalunya
Adreça electrònica del delegat/ada de protecció de dades: [EMAIL]
Gestió dels recursos humans, control horari, directori telefònic, control d'accés als edificis.
Es poden comunicar les dades a l'Administració tributària, a Organismes de la Seguretat Social i a sindicats i juntes de personal.
Les dades personals es mantindran al sistema 10 anys.
El Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic i el consentiment exprés.
Podeu exercir els vostres drets d'accés, rectificació, supressió, oposició al tractament i sol·licitud de limitació: adreçant un escrit en suport paper al Centre d'Atenció i Gestió de Trucades d'Urgència 112 Catalunya (Carrer Diputació, 355) o en format electrònic, mitjançant la petició genèrica disponible a Tràmits gencat.
Heu d'indicar clarament quin dret o quins drets exerciu.
No s'ha percebut mai cap tipus de dret d'assistència per la concurrència a reunions dels òrgans de Govern del CAT112.
Igualment, d'acord amb l'article 63 de la Llei 3/2015, d'11 de març, de mesures fiscals, financeres i administratives, no es percep cap tipus de dret d'assistència per la concurrència a reunions d'òrgans de govern de consells d'administració o de qualsevol altre òrgan col·legiat de l'Administració de la Generalitat i de les entitats, ens o empreses del seu sector públic.
El Centre d'Atenció i Gestió de Trucades d'Urgència 112 Catalunya (CAT112), d'acord amb el seu compromís de servei a la ciutadania, facilita l'accés lliure a les dades públiques.
Facilitem les dades estructurades en arxius de format obert, interoperables i amb llicències que n'autoritzen la difusió pública.
Les dades que fem públiques són relatives a incidents operatius i a trucades gestionades pel CAT112 (entrada telèfon d'emergències 112 Catalunya), amb el detall d'àmbit geogràfic (província, comarca i municipi) i la tipologia.
En aquest enllaç trobareu en format de dades obertes on es troben els senyals de cobertura per al 112, que indiquen punts de cobertura en zones on no n'hi ha i des d'on, per tant, es pot trucar a emergències des d'un telèfon mòbil.
Aquests senyals instal·lats inclouen informació d'identificació del Parc i del CAT112, un número de matrícula unívoc per tal que el ciutadà que necessiti contactar els serveis d'emergència no hagi d'indicar la seva posició.
D'aquesta manera indicant la matrícula que figura en el pal de senyalització els cossos d'emergència ja sabran on es troben.
de 5 de febrer, per la qual es dona publicitat als convenis de col·laboració subscrits pel Centre d'Atenció i Gestió de Trucades d'Urgència 112 Catalunya durant l'any 2019
de 6 de febrer, per la qual es dona publicitat als convenis de col·laboració subscrits pel Centre d'Atenció i Gestió de Trucades d'Urgència 112 Catalunya durant l'any 2018
de 16 de juliol, per la qual es dona publicitat als convenis de col·laboració subscrits pel Centre d'Atenció i Gestió de Trucades d'Urgència 112 Catalunya durant els anys 2016 i 2017.
de 30 de març, per la qual es dóna publicitat als convenis de col·laboració subscrits pel Centre d'Atenció i Gestió de Trucades d'Urgència 112 Catalunya durant els anys 2014 i 2015.
El Consell Rector del Centre d'Atenció i Gestió de Trucades d'Urgència 112 Catalunya ha aprovat els comptes anuals a fi de mostrar la imatge fidel del patrimoni, situació financera i resultats.
Els comptes anuals han estat auditats i s'han elaborat a partir dels registres auxiliars de comptabilitat, d'acord amb la normativa reguladora de l'activitat d'auditoria de comptes vigents a l'Estat espanyol.
Continguts que ajuden a entendre què es el portal 112: un mapa web per facilitar la navegació, un directori de webs, informació sobre l'accessibilitat, sobre l'accés, el disseny i les condicions d'ús dels continguts i dades facilitades.
Informació sobre l'accessibilitat de les pàgines web del 112.
La pàgina de cerca et permet buscar qualsevol element dins de la web del 112
Aquest mapa permet fer-vos una idea de com estan organitzats els serveis i la informació del 112.